
Rhan 1 
Myfyrio ar ddatblygu gwybodaeth am bwnc (Tab 5)	
Ased 1: Llythrennedd   
[image: ]Dyma enghraifft o podlediadau Tric a Chlic a grëwyd gan Ganolfan Peniarth, fe wnes i wylio llawer ohonynt er mwyn gwybod sut i addysgu’r rhaglen ‘Tric a Chlic’ o gyd-destun dysgu o adref.

	

	
		
	
	
	


Datblygais yr elfen yma o lythrennedd trwy ymchwilio i’r rhaglen ‘Tric a Chlic’. Galluogodd hyn i mi addysgu’r rhaglen ‘Tric a Chlic’ i fy nosbarth o gyd-destun dysgu o adref. Roedd hyn yn fuddiol iawn i’r dysgwyr er mwyn iddynt gael parhau i ymarfer eu sgiliau ffoneg adref. Roedd llawer o rheini’r dysgwyr ddim yn medru siarad yr iaith Gymraeg, felly gwelwyd llawer ohonyn nhw hi’n anodd addysgu ffoneg Cymraeg i’w plant, felly, wrth ddefnyddio’r hyn a ddysgais o’r podlediadau, mi oeddwn yn gallu parhau i addysgu’r rhaglen ‘Tric a Chlic’ i’r dysgwyr ar lein. Dysgais am y fath o gwestiynau a ddefnyddir wrth gyflwyno’r rhaglen megis “Beth yw’r sain yma?” a’r strategaethau dysgu megis ailadrodd a gofyn i’r dysgwyr i ddilyn fy mys wrth segmentu’r geiriau ac yna chyfuno’r llythrennau.

Dyma’r llawlyfr ‘Tric a Chlic’ a ddefnyddiwyd er mwyn dysgu mwy am y rhaglen megis y camau wrth addysgu tric a chlic a syniadau ar gyfer sut i’w weithredu yn y dosbarth.

Dyma’r fideo ‘Tric a Chlic’ fe wnes i baratoi yn ystod y cyfnod clo ar gyfer cyflwyno’r sain a’r llythyren ‘ll’ a’r geiriau sydd yn cychwyn gyda ‘ll’, gan fodelu’r hyn a ddysgais o’r podlediadau, llawlyfr a gwefan ‘Tric a Chlic’.

O ganlyniad i’m hymdrech i ddatblygu gwybodaeth pwnc am y rhaglen ‘Tric a Chlic’, galluogwyd i’r dysgwyr i ddatblygu sgiliau llythrennedd megis “Rwy’n gallu cynhyrchu llawer o seiniau llafar yn gywir.”, “Rwy’n dechrau datblygu'r hyn rwy'n ei wybod am gyfatebiaeth graffemau (llythrennau ysgrifenedig)-ffonemau (seiniau llafar)“ a “Rwy'n gallu mynegi ffonemau pan rwy'n gweld y graffemau cyfatebol.” (Llywodraeth Cymru, 2019).





Dyma’r wefan ‘Tric a Chlic’ a ddefnyddiwyd er mwyn dysgu mwy am y rhaglen ‘Tric a Chlic’ a phwrpas y rhaglen.

Yn ystod fy mhrofiad addysgu proffesiynol olaf, cafwyd y cyfrifoldeb i baratoi gwersi iaith ar gyfer dosbarth Derbyn. Cyn fy mhrofiad yma, roeddwn yn ymwybodol o’r rhaglen ‘Tric a Chlic’ ond ni chefais byth y cyfle i’w addysgu. Felly, pan gefais y cyfle i addysgu’r rhaglen ‘Tric a Chlic’ i’m ddosbarth ar fy lleoliad olaf o gyd-destun dysgu ar lein, roeddwn yn awyddus i ddysgu mwy am y rhaglen a sut i’w gyflwyno/addysgu i’r dysgwyr. Cyn mynd ati i greu fideo yng nghyflwyno'r llythyren a geiriau ‘Tric a Chlic’ newydd i’r dysgwyr, fe wnes i fynd ati i ymchwilio i’r rhaglen gan ddarllen gwefan y rhaglen lle dysgwyd llawer am y rhaglen a beth yw pwrpas y rhaglen, darllenwyd y llawlyfr ‘Tric a Chlic’ lle nodwyd y camau wrth addysgu tric a chlic a sut i’w weithredu yn y dosbarth. Hefyd, gwyliais podlediadau gan Ganolfan Peniarth lle modelwyd sut i addysgu'r rhaglen ‘Tric a Chlic’ (Darllen ehangach a chanfyddiadau ymchwil). Yn ogystal â darllen gwefannau, llyfrynnau a gwylio podlediadau, roeddwn yn awyddus iawn i geisio cyngor a chymorth gan fy mentor dosbarth er mwyn trafod am yr hyn a wnaeth weithio neu ddim gweithio wrth iddi ddechrau dysgu’r rhaglen ‘Tric a Chlic’ ar lein.
O ganlyniad i wella fy ngwybodaeth pwnc am y rhaglen ‘Tric a Chlic’ a sut i fynd ati i addysgu’r rhaglen, galluogodd hyn i mi i ddefnyddio’r dull gorau i gyflwyno’r wers er budd pob dysgwr yn ystod y cyfnod clo (profiadau dysgu cyfunol). Dysgais bwysigrwydd annog y dysgwyr i ymuno gan ddarparu cyfle iddynt i ailadrodd y llythrennau/geiriau ar fy ôl i. Dysgais sut i addysgu a chyflwyno’r rhaglen ‘Tric a Chlic’ ar-lein gan ennyn diddordeb y dysgwyr a sicrhau eu bod nhw yn datblygu eu medrau llythrennedd yn ogystal.
O ganlyniad i’r profiad yma, teimlaf lawer mwy hyderus wrth addysgu’r rhaglen ‘Tric a Chlic’ ar-lein er mwyn datblygu sgiliau llythrennedd y dysgwyr. Roeddwn yn awyddus iawn i roi cynnig ar addysgu’r rhaglen yn y dosbarth ar ôl dychwelwyd yn ôl i’r ysgol, roedd y profiad yma wedi fy mharatoi ar gyfer addysgu’r rhaglen ar lawr y dosbarth.









Ased 2: 
Datblygais fy ngwybodaeth pwnc yn y maes dysgu a phrofiad ‘Gwyddoniaeth a Thechnoleg’ cyn addysgu’r thema ‘Y Gofod’ o gyd-destun dysgu ar-lein, gan fynychu cwrs ‘Our Solar System and Beyond: Teaching Primary Science’. Galluogodd hyn i mi addysgu’r uned i ddisgyblion Derbyn yn hyderus gan sicrhau fy mod i gyda’r wybodaeth pwnc i’w wneud.

Dyma dystiolaeth fy mod i wedi cwblhau'r cwrs ‘Our Solar System and Beyond: Teaching Primary Science’ ar y wefan ‘FutureLearn’ ar ddechrau’r flwyddyn. Sicrhawyd hyn fy mod i’n datblygu fy ngwybodaeth pwnc yn y Maes Dysgu a Phrofiad ‘Gwyddoniaeth a Thechnoleg’ cyn addysgu’r uned am y gofod.




Yn ystod y cwrs, adolygwyd nifer o elfennau gwahanol dros y tair wythnos. Dyma rhai esiamplau o’r elfennau a adolygwyd ar y cwrs:
· Addysgu seryddiaeth
· Sut i’w egluro wrth addysgu’r uned
· Canfyddiadau o wyddoniaeth
· Camsyniadau cyffredin am y gofod
· Gwyddoniaeth tu allan i’r dosbarth
· Sut i ateb cwestiynau sydd yn mynd oddi ar y cwricwlwm.

Dyma sut oedd y cwrs wedi cael ei chyflwyno, roedd nifer o dasgau i’w cwblhau yn wythnosol ar gyfer cyfnod o dair wythnos.

Dyma ddwy enghraifft o wersi anghydamserol a gynlluniais ar gyfer y dysgwyr ar ôl mynychu'r cwrs i wella fy ngwybodaeth pwnc.

Ar fy mhrofiad addysgu olaf, cafwyd y cyfrifoldeb i addysgu’r uned ‘Y Gofod’ o gyd-destun dysgu o adref. Cyn derbyn y cyfrifoldeb yma, ni oeddwn wedi addysgu’r uned o’r blaen, felly roedd angen i mi adolygu ar gynnwys yr uned a sut i’w addysgu. Penderfynais fynychu’r cwrs ‘Our Solar System and Beyond: Teaching Primary Science’ oherwydd roedd y cwrs yn cynnwys llawer o agweddau am addysgu'r gofod megis sut i egluro wrth addysgu’r uned a sut i ateb cwestiynau sydd oddi ar y cwricwlwm. (Darllen ehangach a chanfyddiadau ymchwil). Yn ogystal gofynnais lais y disgybl ar ddechrau’r uned er mwyn darganfod beth oeddent nhw eisiau dysgu yn ystod yr uned (Gwrando ar ddysgwyr).
O ganlyniad i wella fy nealltwriaeth o’r uned, galluogwyd i mi i addysgu nifer o wersi llwyddiannus megis tasg trefnu’r planedau, tasg beth sydd yn bodoli yn y gofod, a nifer o dasgau a oedd yn datblygu sgiliau trawsgwricwlaidd y dysgwr (cyfrifoldebau trawsgwricwlaidd). O ganlyniad i’m hymdrech i ddatblygu gwybodaeth pwnc, galluogwyd i’r dysgwyr i ddatblygu sgiliau nifer o wahanol sgiliau o’r Cwricwlwm i Gymru. Yn ogystal, dysgais bwysigrwydd gwybod sut i ymdrin â chamsyniadau cyffredin gan y disgyblion a sut i fynd ati i ateb cwestiynau oddi ar y Cwricwlwm.
Roeddwn yn awyddus iawn i addysgu’r uned gan ddarparu profiadau dysgu gwerthfawr i’r dysgwyr a gan ddewis a dethol y dulliau gorau i addysgu’r maes dysgu a phrofiad (MDPh) o gyd-destun dysgu ar lein (profiadau dysgu cyfunol). Roedd cynnwys y cwrs yma o fudd i mi a theimlaf lawer mwy hyderus wrth addysgu’r uned ‘Y Gofod’ a gobeithiaf ddefnyddio'r hyn a ddysgais wrth addysgu’r uned yma ar draws y sector gynradd yn y dyfodol. 
















Ased 3: Cymhwysedd Digidol
Datblygais yr elfen yma o gymhwysedd digidol trwy dreialu ap ‘Screencastify’. Galluogodd hyn i mi recordio clipiau sain a trosleisiau ar gyfer y plant yn ystod y cyfnod clo. Roedd hyn o fudd i’r plant oherwydd ni oedd llawer ohonynt yn medru darllen cyfarwyddiadau tasgau, darllen storïau ac ati. Yn ogystal â hynny, ni oedd llawer o’r rhieni yn medru darllen a siarad yr iaith Gymraeg, felly fe wnes i ddarparu cyfarwyddiadau sain yn ddwyieithog ar gyfer y rheini. Hefyd, defnyddiau'r dechneg yma er mwyn darllen nifer o storïau i’r plant Derbyn, roedd hyn er mwyn i’r dysgwyr cael y cyfle i glywed yr iaith Cymraeg yn ystod y cyfnod clo, (gan fod nifer o rieni ddim yn gallu siarad Cymraeg). Yn ogystal, sicrhaodd hyn fod y plant gydag unrhyw Anghenion Dysgu Ychwanegol (ADY) yn y dosbarth yn gallu gwrando ar y tasgau yn hytrach na'i ddarllen.


                




Dyma enghreifftiau o ychwanegu troslais i dasgau ffocws y disgyblion. Ar gyfer rhai tasgau ffocws mi oeddwn yn creu troslais i ddarparu cyfarwyddiadau ar sut i gyflawni’r dasg. Yn aml, mi oeddwn yn creu troslais er mwyn darparu gwybodaeth i ddysgwyr am y thema, er enghraifft, dysgu'r dysgwyr am drefn y planedau o’r haul, ac yna trafod maent y planedau a ffeithiau amdanynt gan ofyn i’r dysgwyr i ymuno mewn gan ateb cwestiynau a chyfri ar y cyd. Weithiau mi oeddwn yn creu troslais ar gyfer cael sesiwn sgwrsio gyda’r dysgwyr, gan ymarfer patrymau brawddegau a rhoi cyfle iddynt i ateb cwestiynau ac ati.









[image: ]


	

	

	
	
	
Dyma enghreifftiau o storïau a recordiais wrth ddefnyddio’r meddalwedd ‘Screencastify’. Wrth glicio ar y botwm ‘chwarae’ roedd y dysgwyr yn medru gwrando ar y storïau a gwylio’r llyfr yr un pryd.

Dyma sut oeddwn yn mynd ati i greu troslais ar gyfer y dysgwyr. Mae opsiwn i recordio’r bwrdd gwaith yn ogystal ag ychwanegu eich llais. Roedd y meddalwedd dim ond yn galluogi chi i greu recordiad hyd at bum munud.



Dyma ddwy enghraifft o’m defnydd o’r meddalwedd ‘Screencastify’ a defnyddiais er mwyn addysgu’r uned ‘Y Gofod’ ac er mwyn darllen storïau i’r disgyblion.

Yn ystod fy mhrofiad addysgu olaf, oherwydd y cyfyngiadau a osodwyd gan y pandemig Covid-19, gorfodwyd i gyflawni llawer o fy mhrofiad o gyd-destun dysgu o adref. Defnyddiwyd yr ysgol llawer o feddalwedd ni oeddwn yn gyfarwydd â chyn dechrau ar fy mhrofiad dysgu ar lein, megis J2E ar HWB, iMovie, Screencastify, trosleisio ar pwerpwynt, a llawer mwy. Un meddalwedd a awgrymwyd gan lawer o athrawon yr ysgol oedd ‘Screencastify’, ac oherwydd fy mod i’n anghyfarwydd gyda’r meddalwedd yma, penderfynais uwchraddio fy hun yn y maes hwn trwy ymchwilio i’r meddalwedd, cydweithredu ag eraill, a threialu ac ymarfer defnyddio’r meddalwedd yma.
Ar gyfer fynd ati i uwchraddio fy hun, dechreuais gan geisio cyngor a chymorth gan fy mentor dosbarth ar yr hyn oedd hi yn gwybod yn barod am y meddalwedd er mwyn galluogi gwelliannau. Ar ôl hynny, fe wnes i barhau i ddatblygu fy ngwybodaeth ar y meddalwedd trwy ymchwilio ar lein (Darllen ehangach a chanfyddiadau ymchwil).
O ganlyniad i uwchraddio fy hun gan ymchwilio i’r meddalwedd, galluogodd hyn i mi wella a datblygu fy arfer proffesiynol a personol er mwyn addysgu yng nghyd-destun dysgu o adref (Profiadau dysgu cyfunol). Hefyd, datblygais fy sgiliau cymhwysedd digidol trwy’r profiad yma a fydd yn fy helpu yn y dyfodol wrth addysgu ar lein ac wrth addysgu sgiliau o’r fframwaith cymhwysedd digidol ar lawr y dosbarth. Wrth gyd-gynllunio gydag athrawon y Derbyn yn wythnosol (gweithio gyda chyd-weithwyr yn yr ysgol), cefais y cyfle i rannu’r hyn a ddysgais amdano’r meddalwedd gyda nhw (cynnig arbenigedd).
O ganlyniad i’r profiad yma, teimlaf lawer mwy hyderus wrth ddefnyddio’r meddalwedd ‘Screencastify’ a chredaf fy mod i’n gallu defnyddio mewn ffordd effeithiol a fydd yn fuddiol i’r dysgwyr. Pe bai rhaid i ni ddysgu ar lein eto yn y dyfodol, mi fyddai’r meddalwedd yma o ddefnydd da, felly credaf fod ymgyfarwyddo gyda’r meddalwedd yma wedi bod yn fuddiol iawn. Bwriadaf barhau i ymchwilio a datblygu fy ngwybodaeth pwnc am wahanol feddalwedd sydd ar gael megis iMovie, Teams a Seesaw, er mwyn gwella fy sgiliau cymhwysedd digidol i. Yn ogystal â hynny, mi fydd hyn hefyd yn gwella fy arfer proffesiynol wrth addysgu ar lein ac ar lawr y dosbarth a fydd yn fuddiol i’r dysgwyr yn y dyfodol.









Adfyfyrio ar gynllunio ar gyfer dilyniant (Tab 7)
Ased 1: Dilyniant mewn sgiliau Iaith, Llythrennedd a Chyfathrebu'r dysgwyr - Rhaglen Tric a Chlic
Beth wnaethoch chi a pham?			 
Ar fy mhrofiad addysgu proffesiynol olaf, manteisiais ar y cyfle i gynllunio cyfres o gyflwyniadau a gwersi yn seiliedig ar y maes dysgu a phrofiad 'Ieithoedd, llythrennedd a chyfathrebu'. Yn y dosbarth yr oeddwn yn addysgu, ar gyfer dysgu ffoneg i'r disgyblion defnyddiwyd y rhaglen 'Tric a Chlic'. Mae 'Tric a Chlic' yn "Rhaglen ffoneg synthetig sy’n sail i addysgu cyfuno (adeiladu) seiniau i ddarllen a segmentu (torri) seiniau i sillafu gan ddatblygu geirfa a chanfod ystyr mewn testun." (Peniarth, 2021). Cyn cynllunio cyflwyniadau a gwersi yn seiliedig ar y rhaglen yma, gorfodwyd i wneud "darllen ehangach a chanfyddiadau ymchwil" er mwyn "arddangos dealltwriaeth gadarn a hyderus o'r damcaniaethau a'r ymchwil ynghylch...addysgeg, datblygiad plant...a dysgu sy'n berthnasol i gynllunio ac arferion o ddydd i ddydd" (Llywodraeth Cymru, 2019). Cefais y cyfrifoldeb i gynllunio gwersi 'Tric a Chlic' dros gyfres o 2 wythnos a oedd yn adeiladu ar yr hyn a ddysgodd y plant yn flaenorol, felly ar y Dydd Llun cyntaf, cychwynnais gan "adeiladu ar brofiadau blaenorol a'r hyn a ddysgwyd o'r blaen" (Llywodraeth Cymru, 2019), trwy ailymweld a'r llythrennau a geiriau a ddysgwyd yr wythnosol blaenorol, cyn mynd ati i gyflwyno llythrennau a geiriau newydd ar gyfer yr wythnos i ddod. Cynlluniais gyflwyniadau a oedd yn dilyn i'w gilydd yn ystod yr wythnos er mwyn sicrhau dilyniant, er enghraifft, ar ddechrau'r wythnos fe wnes i gyflwyno'r llythrennau i'r dysgwyr. Yna'r diwrnod dilynol, rhoddais y cyfle i ddysgwyr i ffurfio'r llythyren ar y bwrdd gwyn rhyngweithiol. Y diwrnod ar ôl hynny, cyflwynais y geiriau newydd i'r dysgwyr ac ymarfer cyfateb y gair gyda'r llun, ac yna erbyn diwedd yr wythnos, rhoddwyd y cyfle i'r disgyblion i ffurfio’r geiriau newydd ar y bwrdd gwyn rhyngweithiol yn ystod cyflwyniad y wers. Credaf fod hyn yn bwysig er mwyn darparu "dilyniant mewn dysgu" (Llywodraeth Cymru, 2019) i'r dysgwyr o fewn cyflwyniadau'r gwersi hefyd, ar ddechrau pob gwers roedd y dysgwyr yn adeiladu ar yr hyn fe wnaethom ddysgu'r diwrnod blaenorol. Y tasgau ffocws ar gyfer yr wythnos gyntaf oedd ymarfer adnabod a darllen geiriau trwy chwarae gemau yn yr awyr agored, adeiladwyd hyn ar beth ddysgwyd y disgyblion yr wythnos flaenorol. Yna'r dasg ffocws arall a oedd hefyd yn adeiladu ar yr hyn roedd y disgyblion eisoes yn gwybod oedd adeiladu geiriau yn defnyddio llythrennau magnetig i gyfateb a lluniau 'Tric a Chlic'. Roedd hyn yn adeiladu ar y dasg ffocws adnabod geiriau a llythrennau. Y sgiliau o'r Cwricwlwm i Gymru a oedd yn cael ei datblygu yn ystod yr wythnos yma oedd "Rwy’n gallu cynhyrchu nifer o seiniau llafar yn gywir."  a "Rwy’n gallu segmentu a chyfuno." (Llywodraeth Cymru, 2019). Wrth symud ymlaen at gynllunio ar gyfer yr wythnos ddilynol, sicrheais fy mod i'n "datblygu'r dysgu fesul tipyn, gam wrth gam" gan adeiladu'n bychain ar yr hyn addysgais i'r dysgwyr yr wythnos flaenorol er mwyn sicrhau "dilyniant mewn dysgu" i'r dysgwyr (Llywodraeth Cymru, 2019). Felly, ar gyfer yr ail wythnos, er mwyn sicrhau dilyniant i'r dysgwyr cynlluniais yn "fanwl ar gyfer cynnydd" (Llywodraeth Cymru, 2019), gan gynllunio un dasg ffocws lle gorfodir i'r dysgwyr i ffurfio llythrennau a geiriau ar fyrddau gwyn bach ac yna tasg ffocws arall lle gorfodir i'r dysgwyr i gyfateb brawddeg gyda'r llun cywir. Gorfodwyd hyn i'r dysgwyr i ddefnyddio'r hyn a ddysgwyd yn yr wythnos flaenorol i gyflawni'r tasgau ffocws ar gyfer yr wythnos ddilynol. Y sgiliau o'r Cwricwlwm i Gymru a oedd yn cael ei datblygu yn ystod yr wythnos yma gan adeiladu ar yr wythnos flaenorol oedd "Rwy’n dechrau ffurfio llythrennau’n gywir gan afael yn briodol yn yr offer ysgrifennu.", "Rwy’n gallu ysgrifennu geiriau ac ymadroddion gan ddefnyddio gwybodaeth am lythrennau a’r seiniau maen nhw’n eu cynrychioli.", "Rwy’n gallu defnyddio cyd-destun a lluniau i’m helpu i ddeall yr hyn rwyf yn ei ddarllen." a "Rwy’n ymwybodol o sut mae geiriau’n cael eu gwahanu gan fylchau." (Llywodraeth Cymru, 2019). Cynlluniwyd a pharatowyd pob cyflwyniad a thasg ffocws yn ofalus er mwyn sicrhau bod pob gwers ddilynol yn adeiladu ar ddysgu blaenorol a/neu'n galluogi'r dysgwyr i ddatblygu sgil ffoneg newydd. Sicrhawyd bod pob tasg ffocws a gynlluniwyd wedi cael ei "gwahaniaethu" pedair ffordd fesul system gwahaniaethu'r dosbarth ar gyfer iaith er mwyn "diwallu anghenion yr holl ddysgwyr, waeth beth fo'u gwahanol anghenion" (Llywodraeth Cymru, 2019). Credaf fod hyn yn bwysig oherwydd nodwyd gan Estyn (2009) fod gwahaniaethu tasgau er mwyn iddynt for yn addas ac ar lefel cywir i'r dysgwyr yn sicrhau bod dysgu yn berthnasol i bob dysgwyr. O fewn pob gwers, sicrheais fy mod i'n hymrwymo'r "heriau a'r disgwyliadau" sydd "wedi'u cynllunio'n ofalus ac wedi eu gosod ar lefel briodol ar gyfer yr ystod o alluoedd a nodweddion sydd ymhlith y dysgwyr" (Llywodraeth Cymru, 2019). Sicrhawyd hyn bod gan bob un disgybl yn y dosbarth yr un cyfle i ffynnu a llwyddo yn yr amgylchedd dysgu. Dylid herio a darparu disgwyliadau uchel i ddysgwyr trwy annog iddynt i gwblhau tasg sydd yn eu herio er mwyn galluogi iddynt i gyrraedd eu llawn botensial. Argymhella Yr Athro Donaldson y dylai'r cwricwlwm "ymgorffori disgwyliadau mawr heb osod terfynau artiffisial ar gyflawniadau a heriau ar gyfer pob plentyn a pherson ifanc" (Donaldson, 2015, t.14).  Ar ôl i'r dysgwyr cyflawni'r tasgau ffocws, ymdrechais i "gynhyrchu cofnodion...priodol, amserol a chywir" yn ogystal â "rhoi adborth i helpu i sicrhau dealltwriaeth ddyfnach o'r dysgu, a chyfoethogi'r profiad dysgu" (Llywodraeth Cymru, 2019). Yn rheolaidd, mi oeddwn yn darparu adborth ar lafar i ddysgwyr yn enwedig wrth iddynt gyflawni tasgau ffocws ymarferol, serch hynny, mi oeddwn yn creu cofnodion priodol ar gynnydd y dysgwyr o fewn y dasg ffocws er mwyn i mi ddefnyddio'r nodiadau i'm helpu i wybod beth i'w gynllunio ar gyfer y dysgwyr yn y gwersi yn y dyfodol. Ar gyfer y dasg ffocws cyfateb brawddegau, manteisiwyd ar y cyfle i ddilyn cod marcio'r ysgol i farcio gwaith y dysgwyr, gan nodi sut cyflawnodd y dysgwyr y dasg, er enghraifft, gyda chymorth oedolyn, yn annibynnol ac ati, a beth oedd y dysgwyr yn medru gwneud yn dda yn ystod y dasg. Penderfynais ddilyn cod marcio'r ysgol wrth ddarparu adborth a sicrhau fy mod i'n defnyddio'r symbolau cywir wrth farcio'u gwaith er mwyn sicrhau cysondeb i'r dysgwyr ac i'r dysgwyr i weld yn glir beth sydd angen iddynt i wella er mwyn symud ymlaen yn y dyfodol. Nod marcio a darparu adborth effeithiol yw cael dysgwyr i ymgysylltu â'r adborth ac yna gweithredu er mwyn gwella eu dysgu nhw (Teacher Toolkit, 2015).

Beth rydych wedi ei ddysgu?
O'r profiad yma, dysgais lawer am wahanol agweddau o addysg megis darllen yn ehangach, darparu dilyniant mewn dysgu i ddysgwyr, gwahaniaethu tasgau, herio a darparu disgwyliadau uchel a chofnodi ac adrodd. Dysgais bwysigrwydd darllen yn ehangach er mwyn cael dealltwriaeth gadarn a hyderus wrth addysgu’r pwnc dan sylw. Dysgais lawer am y rhaglen ffoneg 'Tric a chlic' a sut i addysgu'r rhaglen ar lawr y dosbarth yn effeithiol. Dysgais pa mor bwysig a fuddiol yw hi i gynllunio dilyniant mewn dysgu wrth baratoi gwersi i ddysgwyr, yn enwedig o fewn y maes dysgu a phrofiad ieithoedd, llythrennedd a chyfathrebu, er mwyn galluogi cynnydd gan ddysgwyr ar draws y rhaglen ffoneg. Rwyf wedi dysgu sut i gynllunio a chyflwyno gwersi'n llwyddiannus er mwyn sicrhau bod dysgwyr yn adeiladu ar wybodaeth flaenorol a'u bod nhw’n cael eu herio'n briodol wrth wneud hynny. Mae dilyniant mewn dysgu yn sgil addysgu sylfaenol i helpu dysgwyr i gyflawni eu potensial llawn wrth ddysgu a chredaf fy mod wedi datblygu fy arfer fy hun yn y maes hwn yn ystod y profiad hefyd. Amlinellwyd y profiad yma pwysigrwydd darparu disgwyliadau uchel i ddysgwyr er mwyn iddynt i wireddu eu potensial llawr. Dysgais fod darparu elfen o her yn bwysig ac yn cael effaith gadarnhaol ar lawr y dosbarth megis gwell ymrwymiad i'r dasg a gwelwyd dysgwyr yn gwneud gwell cynnydd yn y tymor hir. Caiff pwysigrwydd gwahaniaethu yn gywir ei bwysleisio yn ystod y profiad yma, er mwyn ddiwallu anghenion pob dysgwyr ac i ganiatáu bod pob dysgwyr yn gweithio ar lefel sy'n addas iddynt. Gwelwyd cynnydd sylweddol yn sgiliau ffoneg y dysgwyr erbyn diwedd y 2 wythnos, felly amlygwyd hyn effeithiolrwydd fy nghynllunio wrth ddarparu disgwyliadau uchel i ddysgwyr ac i herio'r dysgwyr ar y lefel cywir wrth wahaniaethu'r tasgau ffocws. Yn ogystal, dysgais bwysigrwydd gwneud cofnodion priodol ar gynnydd y dysgwyr a darparu adborth rheolaidd er mwyn cyfoethogi profiadau dysgu'r dysgwyr. Gwelais sut oedd darparu adborth rheolaidd ar lafar i'r dysgwyr yn effeithio eu cyrhaeddiad a chynnydd yn ystod y dilyniant o wersi.

Beth nesaf?
Yn y dyfodol, mi fyddaf yn bendant o barhau i ddarllen yn ehangach cyn addysgu er mwyn sicrhau fy mod i gyda'r ddealltwriaeth i addysgu'r pwnc dan sylw yn hyderus. O ganlyniad i'r profiad hwn byddaf yn sicrhau bod pob gwers yn y dyfodol yn cael ei chynllunio gyda 'dilyniant mewn dysgu' mewn golwg, er mwyn caniatáu ac annog dysgwyr i adeiladu ar wybodaeth a sgiliau a datblygwyd yn flaenorol. Mae hwn yn faes sydd wedi bod o fudd i'm harfer addysgu ac rwy'n bwriadu datblygu hyn ymhellach wrth i mi barhau â'm datblygiad proffesiynol fel athrawes. O ganlyniad i'r profiad mi fyddaf yn sicr o barhau i wahaniaethu yn briodol er mwyn diwallu anghenion pob dysgwr yn y dosbarth i ddarparu'r cyfle iddynt ffynnu o fewn yr amgylchedd dysgu. Helpwyd hyn i sicrhau bod dysgwyr yn dysgu ar lefel sy'n addas iddynt. Cyn gwahaniaethu yn syth mae'n bwysig ddod i nabod y wahanol anghenion sydd ymhlith y dysgwyr, er mwyn sicrhau bod y dysgwyr yn cael y profiadau gorau i wneud cynnydd. Wrth wahaniaethu'n gywir ac yn briodol, caniatawyd hyn i mi osod disgwyliadau a her berthnasol ar gyfer pob grŵp gallu yn y dosbarth er mwyn darparu'r cyfle i'r dysgwyr i wneud cynnydd a chyrraedd eu potensial llawn. Hoffwn ymgymryd ar ddarllen ehangach ar yr agwedd ‘Gwahaniaethu’ er mwyn gwybod y wahanol strategaethau sydd yn bodoli a beth yw ei effaith ar gynnydd dysgwyr. Yn y dyfodol, mi fyddaf yn parhau i ddarparu disgwyliadau uchel i'r dysgwyr a herio'r dysgwyr ar y lefel priodol er mwyn ysgogi'r dysgwyr i gyflawni gwaith hyd y gorau gallant ac i sicrhau cynnydd mewn dysgu. O ganlyniad i'r profiad hwn, byddaf yn parhau i gynhyrchu cofnodion priodol ar lafar ac yn ysgrifenedig er mwyn gwella profiadau dysgu'r dysgwyr. Gwelwyd sut oedd creu cofnodion priodol yn chwarae rôl bwysig yn fy nghynllunio yn y gwersi dilynol. Balch oeddwn i weld fy ymrwymiad i gynllunio'n ofalus gan wahaniaethu a herio pob dysgwr ac i alluogi nhw i gyrraedd ei lawn botensial a'm defnydd o gofnodion ei amlygu o fewn fy adroddiad diwedd lleoliad gan fy mentor dosbarth lle nodwyd "Mae Miss John yn cynllunio a pharatoi gwaith gwahaniaethol ar gyfer y gwahanol allu sydd o fewn y dosbarth gan edrych ar waith blaenorol a thrwy edrych ar arsylwadau o dasgau ffocws cynt. Dangosa Miss John wybodaeth am, ynghyd â dealltwriaeth a phrofiad o, ddisgwyliadau uchel ac arferion effeithiol i ddiwallu anghenion yr holl ddysgwyr, waeth beth fo’u gwahanol anghenion. Yn ogystal, mae Miss John yn cynhyrchu cofnodion ac adroddiadau priodol, amserol a chywir drwy roi adborth ar lafar er mwyn helpu sicrhau gwell dealltwriaeth o’r dysgu, a gwella’r profiad dysgu.".

Deunyddiau perthnasol a thystiolaeth gefnogol

Dyma luniau o’r dysgwyr yn cwblhau'r dasg adnabod ac adeiladu geiriau yn yr wythnos gyntaf.

Dyma luniau o’r dysgwyr yn adeiladu ar eu profiadau blaenorol gan gwblhau'r dasg cyfateb gair/brawddeg gyda llun ar ôl darllen ar y cyd yn yr ail wythnos.

Dyma’r adnoddau gwahaniaethol ar gyfer yr wythnos gyntaf sef y dasg adnabod ac adeiladu geiriau.

Dyma’r adnoddau gwahaniaethol ar gyfer yr ail wythnos sef y dasg cyfateb llun gyda gair/brawddeg.

Dyma'r cod marcio a ddefnyddiwyd ar gyfer rhoi adborth ar waith y dysgwyr.







Enghreifftiau o waith y dysgwyr a chofnodion marcio gan ddilyn y cod marcio.

Enghraifft 4

Cynllun gwers 1: https://uowtsd-my.sharepoint.com/:w:/g/personal/1801096_student_uwtsd_ac_uk/EbU61L6c6z5Gh7B4wAfZ0q8B1jfWGqz2QqAHDrdck1mLRA?e=lL4z4h 
Cynllun gwers 2: https://uowtsd-my.sharepoint.com/:w:/g/personal/1801096_student_uwtsd_ac_uk/EbI9lZptfwxBrj4lq58Ro0gBIQmemOngT9ZwuXqfYTifhA?e=mwn4q1 






Ased 2: Dilyniant mewn sgiliau Mathemateg a Rhifedd y dysgwyr – Sgiliau mesur
Beth wnaethoch chi a pham?	
Ar fy mhrofiad addysgu proffesiynol olaf yn nosbarth derbyn, cefais y cyfle i gyflwyno ac addysgu uned newydd i'r dysgwyr yn y maes dysgu a phrofiad 'Mathemateg a rhifedd' sef 'mesur'. Yn ystod y thema 'Caru Cymru', manteisiwyd ar y cyfle i ddefnyddio "cyd-destunau bywyd go iawn, dilys" er mwyn ehangu a chyfoethogi profiadau'r dysgwyr wrth ddysgu mesur (Llywodraeth Cymru, 2019). Cynlluniais a pharatois dasg ffocws lle gorfodwyd i'r dysgwyr i ddefnyddio blociau unilink (uned mesur ansafonol) er mwyn mesur gwahanol lysiau sydd yn cael ei ddefnyddio er mwyn coginio cawl ar Ddydd Gŵyl Dewi. Penderfynais wneud hyn gan ei fod yn gwneud y dysgu yn fwy perthnasol i'r dysgwyr. Mae hefyd yn gwneud y dasg yn fwy hwylus iddynt a gwelaf yn aml fod plant yn fwy parod i ddysgu wrth ddefnyddio gwrthrychau bywyd go iawn neu os mae'r dasg yn un ymarferol. Y sgiliau a gaiff ei ddatblygu o fewn y wers yma oedd "Rwyf wedi cael profiad o grwpio a rhannu gyda gwrthrychau a meintiau, ac rwy’n gallu grwpio neu rannu meintiau bychain i grwpiau hafal eu maint." a "Rwy'n gallu defnyddio unedau mesur ansafonol i drafod fy ymdeimlad o faint." (Llywodraeth Cymru, 2019). Wrth gynllunio ar gyfer yr wythnos ddilynol, rhoddais y cyfle i ddysgwyr i "adeiladu ar brofiadau blaenorol a'r hyn a ddysgwyd o'r blaen" gan sicrhau bod y sgil mesur yn cael ei ailymweld yn yr wythnos ddilynol er mwyn darparu "dilyniant mewn dysgu" i'r dysgwyr (Llywodraeth Cymru, 2019). Ar gyfer y thema 'Deinosoriaid' yr wythnos ddilynol, penderfynais gynllunio a pharatoi tasg gan sicrhau fod y "dysgu'n datblygu fesul tipyn" a "cam wrth gam" o fewn yr uned 'mesur' (Llywodraeth Cymru, 2019). Felly, cynlluniwyd i'r dysgwyr i fesur hyd deinosoriaid wahanol o fewn y dasg ffocws. Ar gyfer adeiladu ar yr hyn a ddysgodd y dysgwyr yr wythnos flaenorol, heriwyd y disgyblion i ddefnyddio'r termau hirach a byrrach wrth drafod maent y deinosoriaid, yn ogystal, rhoddais y cyfle iddynt i gofnodi maint ei deinosor ar y bwrdd rhyngweithiol a dechrau trafod fod angen uned i ddilyn maint deinosor pob tro. Y sgiliau a gaiff ei datblygu'r wythnos yna (a oedd yn adeiladu ar yr hyn a ddysgodd y dysgwyr yn flaenorol) oedd "Wrth fesur, rwy’n dechrau deall yr angen i ailadrodd yr un uned ffisegol heb unrhyw fylchau." a "Rwy'n gallu defnyddio cymariaethau uniongyrchol â: hyd, uchder a phellter, e.e. hirach/byrrach na.". (Llywodraeth Cymru, 2019). Wrth gynllunio'r ddwy dasg ffocws, sicrheais fy mod i wedi "cynllunio'n ofalus ac wedi eu gosod ar lefel briodol ar gyfer ystod o alluoedd" (Llywodraeth Cymru, 2019) ymysg unigolion y dosbarth. Credaf fod herio dysgwyr ar y lefel cywir yn bwysig er mwyn sicrhau bod pob plentyn yn cyrraedd eu potensial llawn. Gwahaniaethais y tasgau ffocws gan ddarparu elfen o her a disgwyliadau uchel i bob un ar lefel priodol er mwyn sicrhau bod gan bob un dysgwr o fewn y dosbarth yr un cyfle i ffynnu a llwyddo yn yr amgylchedd dysgu. Nodwyd gan Estyn (2009) nid yw llawer o ysgolion yn rhoi digon o her i ddisgyblion weithio i'w llawn botensial. Wrth gynllunio'r tasgau ffocws gan sicrhau dilyniant mewn dysgu, fe wnes i "ymelwa ar ddisgyblaethau pynciol" o fewn y maes dysgu a phrofiad 'Mathemateg a Rhifedd' ac o fewn y "themâu trawsgwricwlaidd" (Llywodraeth Cymru, 2019). Penderfynais wneud hyn er mwyn cael "gwybodaeth gadarn am addysgeg a disgyblaethau perthnasol" (Llywodraeth Cymru, 2019) o'r meysydd dysgu a phrofiad a'r themâu trawsgwricwlaidd dan sylw. Nodwyd gan Lywodraeth Cymru (2020) bod y sgiliau trawsgwricwlaidd yn hanfodol i’r holl ddysgu a darparu nhw gyda'r sgiliau gydol oes i gyflawni’r pedwar diben.  Manteisiwyd ar y cyfle i ddarparu gwersi a oedd yn cynnwys "themâu trawsgwricwlaidd sy'n berthnasol i feysydd dysgu" (Llywodraeth Cymru, 2019), roedd nifer o sgiliau o'r fframwaith Llythrennedd a Rhifedd yn cael ei datblygu o fewn y tasgau ffocws megis "Rwy’n gallu deall a defnyddio cysyniadau sylfaenol mewn iaith, e.e. i fyny/i lawr, mwy/llai." a "Rwy’n gallu disgrifio gwrthrychau a digwyddiadau, gan adeiladu ac ymestyn fy ngeirfa." o'r fframwaith Llythrennedd (Llywodraeth Cymru, 2019). Penderfynwyd ymgorffori'r sgiliau trawsgwricwlaidd yma o fewn y tasgau ffocws oherwydd nodwyd gan Donaldson (2015) y dylai'r cyfrifoldebau trawsgwricwlaidd "cael eu cymhwyso mewn ffordd naturiol a dilys yn hytrach nag fel elfennau ychwanegol" (Donaldson, 2015, t.69). Yn ogystal â hynny, nodwyd gan Lywodraeth Cymru (2020) dylid darparu dysgwyr gyda chyfleodd i "ddisgrifio, esbonio a chyfiawnhau eu dealltwriaeth o amrywiol gysyniadau mathemategol, gan ddefnyddio geirfa fathemategol briodol." (Llywodraeth Cymru, 2020, t.189). Felly, fe wnes i sicrhau bod y dysgwyr yn cael y cyfle i ddatblygu sgiliau trawsgwricwlaidd.

Beth rydych wedi ei ddysgu?
O'r profiad yma, dysgais lawer am rôl yr athro a phwysigrwydd darparu dilyniant mewn dysgu i ddysgwyr, ymgorffori'r cyfrifoldebau trawsgwricwlaidd, herio dysgwyr, darparu disgwyliadau uchel ac ymelwa i ddisgyblaethau pynciol mewn meysydd dysgu. Dysgais bwysigrwydd cynllunio dilyniant mewn dysgu wrth baratoi tasgau ffocws ar gyfer disgyblion, yn enwedig wrth addysgu sgiliau mathemateg newydd. Drwy roi cyfle i ddysgwyr adeiladu ar eu profiadau blaenorol a datblygu sgiliau cam wrth gam, amlygwyd ei effeithiolrwydd drwy gynnydd y dysgwyr o fewn y gwersi. Yn ogystal â hynny, caiff darparu cyd-destunau bywyd go iawn, dilys, i ddysgwyr er mwyn ehangu a chyfoethogi eu profiadau'r dysgu ei bwysleisio yn ystod y profiad. Gwelais yr effaith a gaiff hyn ar ymglymiad ac ymrwymiad y dysgwyr i'r tasgau ffocws. Gwelwyd llawer ohonynt yn gwneud cynnydd sylweddol o fewn y tasgau ffocws o ganlyniad i'w parodrwydd i wrando ac i ddysgu. Gwelais effaith darparu her a disgwyliadau uchel i ddysgwyr ar eu cynnydd wrth iddynt ddeall y sgil a syniad o 'mesur' a'i chyflawniad yn ystod y tasgau ffocws. Yn ogystal â hynny, amlygwyd y profiad yma pwysigrwydd cynllunio a gosod heriau a disgwyliadau ar lefel briodol ar gyfer ystod o alluoedd ymhlith y dysgwyr yn y dosbarth er mwyn sicrhau cynnydd ac i annog nhw i gyrraedd ei llawn botensial. Caiff pwysigrwydd gwahaniaethu ei amlygu yn ystod y profiad yma, er mwyn ddiwallu anghenion pob dysgwyr ac i ganiatáu bod pob dysgwyr yn gweithio ar lefel priodol. Fe wnaeth y profiad yma hefyd fy nysgu'n fras am bwysigrwydd gael gwybodaeth gadarn a hyderus am addysgeg a disgyblaethau ar draws meysydd dysgu a themâu trawsgwricwlaidd, yn ogystal â phwysigrwydd ymgorffori'r cyfrifoldebau trawsgwricwlaidd yn rheoliad o fewn wahanol feysydd dysgu a phrofiad. Dysgais sut i gynllunio'n briodol wrth ymelwa i ddisgyblaethau perthnasol ac i ymgorffori'r sgiliau perthnasol i'w gwersi. Caiff pwysigrwydd ymgorffori'r sgiliau trawsgwricwlaidd yn rheolaidd er mwyn darparu'r sgiliau gydol oes i ddysgwyr i lwyddo yn y byd modern ei bwysleisio yn ystod y profiad.

Beth nesaf?
Yn y dyfodol, mi fyddaf yn parhau i gynllunio'n ofalus er mwyn darparu 'dilyniant mewn dysgu' i ddysgwyr ac i roi’r cyfleoedd iddynt i ddatblygu cam wrth gam ac i adeiladu ar brofiadau blaenorol o fewn ru tasgau ffocws. Yn ogystal â hynny, wrth gynllunio dilyniant mewn dysgu galluoga hyn i ddysgwyr i ddysgu ar lefel sy'n addas iddynt ac yn caniatáu a'u hannog i adeiladu ar wybodaeth a sgiliau blaenorol a'u datblygu felly, byddaf yn bendant o'i ystyried yn y dyfodol. O ganlyniad i'r profiad yma, ystyriwyd defnyddio cyd-destunau bywyd go iawn o fewn fy ngwersi yn y dyfodol wrth weld yr effaith a chaiff hyn ar ymglymiad y dysgwyr i'r tasgau ffocws. Byddaf yn ystyried defnyddio cyd-destun bywyd go iawn er mwyn sbarduno'r dysgwyr ac i ehangu a chyfoethogi eu profiadau dysgu nhw. Serch hynny, hoffwn ymchwilio i a defnyddio fwy o gyd-destunau bywyd go iawn yn y dyfodol er mwyn cyfoethogi profiadau'r dysgwyr yn fwy, er enghraifft, gwahodd siaradwyr gwadd, mynd ar daith rithiol, ac ati. Yn y dyfodol, mi fyddaf yn parhau i osod disgwyliadau uchel ar lefel priodol i'r dysgwyr a darparu elfen o her er mwyn sicrhau cynnydd gan ddysgwyr. O ganlyniad i'r profiad hwn, mi fyddaf yn parhau i gynllunio gan ymgorffori sgiliau trawsgwricwlaidd fel argymhellwyd gan Yr Athro Donaldson. Hoffwn wella fy nealltwriaeth o ymgorffori'r cyfrifoldebau trawsgwricwlaidd yn y dyfodol. Yn ogystal â hynny, hoffwn barhau i ymelwa i ddisgyblaethau pynciol o fewn ac ar draws meysydd a themâu trawsgwricwlaidd oherwydd gwelwyd hyn yn cael effaith gadarnhaol ar fy ymarfer proffesiynol parhaus a fy ngwybodaeth pwnc. Roeddwn i'n falch weld bod fy nghynllunio ofalus ar gyfer dilyniant mewn dysgu, ac i ymgorffori'r cyfrifoldebau trawsgwricwlaidd wedi cael ei amlygu o fewn fy adroddiad diwedd lleoliad lle nodwyd gan fy mentor "Mae Miss John wedi arddangos gwybodaeth am addysgeg a disgyblaethau perthnasol o fewn, ac ar draws meysydd dysgu a themâu trawsgwricwlaidd e.e. ‘Y Gofod’ a ‘Deinosoriaid’.  Dangosa Miss John wybodaeth am ddefnyddio cyd-destunau go iawn fel rhan naturiol o’r profiad dysgu. Gwelwyd hyn wrth i ni ddathlu wythnos ‘Caru Cymru’ lle bu Miss John yn defnyddio llysiau cawl i addysgu gwaith mesur o fewn gwersi mathemateg gan ddefnyddio geirfa fathemategol megis ‘hiraf’ a ‘byrraf’. Atgyfnerthwyd y sgiliau yma yn drawsgwricwlaidd wrth fesur gwahanol Deinosoriaid yn ogystal. Dangosa hyn ddealltwriaeth Miss John o sut mae dysgu’n datblygu fesul tipyn, gam wrth gam gan adeiladau ar brofiadau blaenorol a’r hyn a ddysgwyd o’r blaen. Mae’r gwersi yn cael eu hadeiladu ar brofiad a dysgu blaenorol, ac mae’n amlwg bod Miss John yn gallu cynllunio ar gyfer cynnydd. Mae Miss John yn gwybod am egwyddorion sydd ynghlwm wrth ddylunio’r cwricwlwm ac arloesi, ac mae’n eu deall ac yn ymwneud â nhw yn gyson, yn ogystal â datblygu themâu trawsgwricwlaidd sy’n berthnasol i feysydd dysgu. Sicrhawyd Miss John bod y gweithgareddau yn addas ar gyfer yr amrywiaeth gallu yn y dosbarth drwy ei chynllunio er mwyn sicrhau llwyddiant pob un unigolyn."



Deunyddiau perthnasol a thystiolaeth gefnogol
Enghraifft 1

[image: ]Dyma luniau o’r dysgwyr yn cwblhau'r tasgau ar gyfer y sgil mesur:
Wythnos 1: Mesur llysiau cawl. Cyflwyno geirfa hir/byr.
Wythnos 2: Mesur deinosoriaid a’u chofnodi. Defnydd o’r termau hirach/byrrach.

Enghraifft 2
Dyma fy adroddiad diwedd lleoliad gan fy mentor dosbarth oddi ar y wefan SWWCTE.

Enghraifft 3
Dyma’r dilyniant mewn sgiliau a datblygwyd gan y dysgwyr. Yn ystod yr ail wythnos, fe wnaeth y dysgwyr adeiladu ar eu profiadau blaenorol gan ddatblygu sgiliau newydd yn ogystal.

Gweler y cynllun gwers lawn (Wythnos 1): https://uowtsd-my.sharepoint.com/:w:/g/personal/1801096_student_uwtsd_ac_uk/ETPpNwhztLpKpuVv5LTVMowB0BBzP4EWe1qUAu9Q2MQWXw?e=SneKOR 
Gweler y cynllun gwers lawn (Wythnos 2): https://uowtsd-my.sharepoint.com/:w:/g/personal/1801096_student_uwtsd_ac_uk/EWu_ZkiGbS9Kis-vKzKH1AkBaKcvYwkOydUNZgb5hfNoww?e=H3RRJt 




















Adfyfyrio ar gynllunio ar y pedwar diben (Tab 7)
Ased 1: Dysgwyr uchelgeisiol, galluog. (Datrys problemau a defnyddio rhif yn effeithiol)						
Beth wnaethoch chi a pham?
Ar fy mhrofiad addysgu proffesiynol olaf fe wnes i "galluogi gwelliannau" gan "geisio cyngor, ei ddilyn, a'i gweithredu" er mwyn sicrhau "welliannau o ran deilliannau i ddysgwyr" (Llywodraeth Cymru, 2019). Darparwyd fy mentor dosbarth targed i mi wrth gyflawni'r adfyfyrio wythnosol sef i gynllunio profiadau dysgu i'r dysgwyr ar sail y pedwar diben er mwyn cyfoethogi eu profiadau ac i sicrhau gwelliant yn ddeilliannau'r dysgwyr. Wrth fynd ati i feistroli'r targed o ddarparu profiadau dysgu ar sail y pedwar diben, cynlluniais dasg ffocws ar uned o'r maes dysgu a phrofiad 'Mathemateg a rhifedd' sef 'arian'. Felly, manteisiais ar y cyfle yma i gynllunio a pharatoi tasg ffocws ar sail y "pedwar diben" gan sicrhau mai'r "pedwar diben sy'n llywio profiadau dysgu" y dysgwyr (Llywodraeth Cymru, 2019). Cynlluniais dasg ffocws yn seiliedig ar thema'r hanner tymor sef 'Deinosoriaid', lle gorfodir i'r dysgwyr i dalu am deinosor gan ddefnyddio arian go iawn. Rhoddwyd hyn y cyfle i'r dysgwyr i ddefnyddio hyn a ddysgwyd am arian mewn tasg chwarae rôl 'siop' er mwyn talu am eitem. Roedd angen i'r dysgwyr i ddefnyddio'r darnau arian (go iawn) cywir er mwyn creu'r cyfanswm i dalu am eitem. Yna, roedd rhaid i'r dysgwyr i ddatrys problemau arian megis meddwl am ffurf wahanol i greu 5c, 10c, ac ati, er mwyn dalu am deinosor. Cynlluniais y dasg er mwyn sicrhau bod y dysgwyr yn "dysgwyr uchelgeisiol, galluog" sydd "yn ymholgar ac yn mwynhau datrys problemau" (Donaldson, 2015, t.29) ac "yn gallu defnyddio rhif yn effeithiol mewn gwahanol gyd-destunau" (Donaldson, 2015, t.29). Nodwyd gan Donaldson (2015) dylai "pob addysgu a dysgu anelu at gyflawni’r pedwar diben cwricwlwm" (Donaldson, 2015, t.71), felly, anogwyd i gynllunio tasg ffocws sydd yn datblygu elfennau o bedwar diben Donladson er mwyn sicrhau bod y dysgwyr yn rhai "uchelgeisiol, galluog...ac yn barod i ddysgu drwy gydol eu hoes" (Donaldson, 2015, t.29). Yn ogystal hynny, manteisiais ar y cyfle yma i ddarparu "cyd-destunau bywyd go iawn, dilys" i ddysgwyr er mwyn ehangu a chyfoethogi ei phrofiadau dysgu ac i "rhoi enghreifftiau ymarferol o gysyniadau a haniaethau yn hyderus" (Llywodraeth Cymru, 2019). Noda Estyn (2018) mewn adroddiad arfer effeithiol, o ganlyniad i ddarparu profiadau bywyd go iawn i ddysgwyr, mae safonau rhesymu rhifyddol y dysgwyr wedi codi oherwydd "bod medrau’n cael eu cymhwyso’n ymarferol mewn amrywiaeth o gyd-destunau bywyd go iawn." (Estyn, 2018). Felly, penderfynais ddarparu cwestiynau datrys problemau mewn cyd-destun bywyd go iawn i'r dysgwyr er mwyn datblygu'r sgiliau angenrheidiol sydd angen ar ddysgwyr i lwyddo fel rhan o'r byd modern yn y dyfodol. Yn ogystal â hynny, sicrheais fy mod i wedi cynllunio'n ofalus er mwyn "herio" dysgwyr a darparu "disgwyliadau" uchel iddynt "ar lefel briodol ar gyfer ystod o alluoedd a nodweddion sydd ymhlith y dysgwyr" (Llywodraeth Cymru, 2019). Penderfynwyd herio dysgwyr ar y lefel cywir er mwyn sicrhau bod dysgwyr yn gwneud y fwyaf o'u potensial ac i sicrhau cynnydd i'r dysgwyr. Adlewyrchir hyn o fewn y deuddeg egwyddor addysgegol (Pedagogaidd) lle nodwyd gan Donaldson (2015) bod "addysgu a dysgu da yn rhoi her i’r holl ddysgwyr drwy eu hannog i gydnabod pwysigrwydd ymdrechu’n barhaus i gwrdd â disgwyliadau sy’n uchel ond o fewn eu cyrraedd" (Donaldson, 2015, t.64). Felly cynlluniais yn ofalus er mwyn darparu her addas i'r dysgwyr er mwyn ysgogi i gyflawni. Wrth addysgu'r dasg ffocws, manteisiwyd ar y cyfle i ddefnyddio strategaethau asesu ar gyfer dysgu er mwyn "asesu" dealltwriaeth y dysgwyr o'r dasg, defnyddiwyd cwestiynu rheolaidd yn ystod y wers, meddwl paru rhannu, dim dwylo i fyny ac ati. Yn ogystal â hynny, cofnodwyd yr hyn oedd dysgwyr yn gallu gwneud yn ystod y wers a'r hyn oedd y dysgwyr yn gweld hi'n anodd gwneud gan ddilyn gweithdrefnau'r ysgol a dosbarth o ran cofnodion asesu. Penderfynais wneud hyn oherwydd mae asesu yn ffordd o gefnogi dysgu, mae'n helpu i mi ddeall dyfnder ac ehangder y dysgu a wneir fel y gellir trafod a chynllunio cynnydd a'r camau nesaf ar gyfer y dysgwyr.
Estyn (2018) Dysgu trwy chwarae mewn cyd-destun bywyd go iawn. Ar gael yn:  Dysgu trwy chwarae mewn cyd-destun bywyd go iawn | Estyn (llyw.cymru) (Darllenwyd: 04/04/21)
Donaldson, G. (2015) Dyfodol Llwyddiannus. Ar gael yn:  dyfodol-llwyddiannus.pdf (llyw.cymru) (Darllenwyd: 04/04/21)
Llywodraeth Cymru (2019) Safonau proffesiynol ar gyfer addysgu ac arweinyddiaeth. Ar gael yn:  safonau-proffesiynol-ar-gyfer-addysgu-ac-arweinyddiaeth-pdf-rhyngweithiol-ar-gyfer-cyfrifiaduron-personol.pdf (gov.wales) (Darllenwyd: 30/03/21)

Beth rydych wedi ei ddysgu?
O'r profiad yma, dysgais bwysigrwydd gweithredu i gael cymorth wrth eraill er mwyn gwella fy arfer personol a phroffesiynol ac i sicrhau gwell deilliannau dysgu gan y dysgwyr. Dysgais gan fy mentor pwysigrwydd cynllunio a pharatoi cyfleoedd dysgu i'r dysgwyr gan hyrwyddo'r pedwar diben. Rwyf wedi dysgu sut i gynllunio a chyflwyno tasgau ffocws llwyddiannus er mwyn sicrhau bod dysgwyr yn datblygu'r pedwar diben o fewn y Cwricwlwm i Gymru. Yn ogystal â hynny, sut i hyrwyddo dysgwyr "uchelgeisiol, galluog sydd yn...yn ymholgar ac yn mwynhau datrys problemau...yn gallu defnyddio rhif yn effeithiol mewn gwahanol gyd-destunau...ac yn barod i ddysgu drwy gydol eu hoes" (Donaldson, 2015, t.29), wrth gynllunio a darparu tasgau ffocws. O ganlyniad i'r profiad hwn, gwelais gynnydd sylweddol yn y nifer o ddysgwyr a oedd yn gallu datrys y problemau arian o fewn y dasg ffocws wrth i mi ddarparu disgwyliadau uchel i'r dysgwyr. Dysgais pa mor bwysig oedd herio dysgwyr ar y lefel priodol er mwyn gwneud y mwyaf o'i botensial, serch hynny, mae angen ystyried pob dysgwyr fel unigolion ac ystyried yr ystod a nodweddion sydd ymhlith dysgwyr. Wrth ddarparu cyd-destunau bywyd go iawn i ddysgwyr, sylweddolais ar barodrwydd y dysgwyr i ddysgu a'u hymrwymiad i'r dasg. Gwelais y dysgwyr yn arddangos dealltwriaeth well o'r dasg wrth ddefnyddio arian go iawn a sefyllfaoedd go iawn, a chredaf fod hyn yn arfer effeithiol er mwyn paratoi dysgwyr at y dyfodol. Yn ogystal, fe wnaeth y profiad yma hefyd fy nysgu’n fras ar sut i asesu dysgwyr er mwyn cael effaith ar fy nghynllunio yn y dyfodol. Dysgais fod y defnydd o asesu ar gyfer dysgu a chofnodion asesu yn bwysig er mwyn asesu ble mae dysgwyr arni ar hyn o bryd a sut i symud y dysgwyr ymlaen yn y dyfodol.
Donaldson, G. (2015) Dyfodol Llwyddiannus. Ar gael yn:  dyfodol-llwyddiannus.pdf (llyw.cymru) (Darllenwyd: 04/04/21)

Beth nesaf?
Yn y dyfodol, byddaf yn parhau i gynllunio gan integreiddio’r pedwar diben o fewn fy ngwersi oherwydd creda Donaldson (2015) y dylai'r pedwar diben lliwio profiadau dysgu dysgwyr. Yn ogystal â hynny, ar ôl gweld yr effaith a gaiff y dasg ffocws ar gynnydd y dysgwyr mi fyddaf yn parhau i gynllunio'r cyfloed i ddysgwyr gan hyrwyddo'r pedwar diben. Noda Donaldson (2015) y dylid "adlewyrchu’r dibenion cwricwlwm yn uniongyrchol a’u hyrwyddo" (Donaldson, 2015, t.35), felly byddaf yn parhau i wneud hwn er mwyn sicrhau fod pob elfen o'r Cwricwlwm i Gymru yn statudol yn y dyfodol. Teimlaf yn gryf wrth barhau i ddarparu'r cyfleoedd i ddysgwr i ddatrys problemau ac i ddefnyddio rhif mewn gwahanol gyd-destunau er mwyn i ni greu dysgwyr uchelgeisiol, galluog i'r dyfodol. Yn y dyfodol, dwi'n awyddus iawn i gynllunio profiadau dysgu bywyd go iawn i ddysgwyr, pe bai yn adnoddau go iawn neu sefyllfa go iawn, credaf fod y ddau yn cael effaith rhyfeddol ar ymglymiad a chyrhaeddiad y dysgwyr. Byddaf yn parhau i ddarparu her addas i bob dysgwyr a gosod disgwyliadau uchel er mwyn i ddygwyr gwireddu eu llawn botensial. Ar ôl gweld pwysigrwydd strategaethau asesu ar gyfer dysgu er mwyn asesu dealltwriaeth y dysgwyr o'r dasg, dwi'n awyddus i dreialu a defnyddio gwahanol strategaethau asesu ar gyfer dysgu yn y dyfodol er mwyn gwybod sut i symud y dysgwr ymlaen. Hefyd, byddaf yn parhau i greu cofnodion asesu manwl er mwyn gwybod sut i symud pob dysgwyr ymlaen yn y dyfodol a beth i gynllunio ar gyfer camau nesaf y dysgwyr. Amlygwyd gan fy mentor o fewn fy adroddiad diwedd lleoliad fy nghynllunio effeithiol i hyrwyddo'r pedwar diben lle nodwyd, "Dangoswyd dealltwriaeth a gwybodaeth am anghenion y dysgwyr wrth gynllunio, paratoi, addysgu ac ymrwymo i sicrhau mai’r pedwar diben sy’n llywio’r profiadau dysgu. Gwelir hyn yn ei chynlluniau gwersi wythnosol yn ogystal â chynllunio tymor canolig y thema. Dangosa Miss John ddealltwriaeth a phwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol, sy’n cyd-fynd â’r pedwar diben."

Deunyddiau perthnasol a thystiolaeth gefnogol
Enghraifft 1

Dyma luniau o’r dysgwyr yn datrys problemau ac yn chwarae rôl gan ddefnyddio cyd-destunau bywyd go iawn ac adnoddau bywyd go iawn.





Enghraifft 2
Cynllun gwers: https://uowtsd-my.sharepoint.com/:w:/g/personal/1801096_student_uwtsd_ac_uk/EQR6GDfvgaBOl_5gow2gsfYBUPIItSX1xBoSkseHBna7og?e=yjip2A 


Enghraifft 3Dyma fy adroddiad canol lleoliad gan fy mentor dosbarth oddi ar y wefan SWWCTE.

Enghraifft 4
Dyma gynllun tymor canolig sydd ar sail y pedwar diben ar gyfer y thema ‘Deinosoriaid’ ar fy mhrofiad addysgu proffesiynol olaf.

Dyma’r dasg a chynlluniais oddi ar y cynllun tymor canolig ar gyfer y thema ‘Deinosoriaid’.




Cynllun tymor canolig ar sail y pedwar diben: https://uowtsd-my.sharepoint.com/:w:/g/personal/1801096_student_uwtsd_ac_uk/EVbChrsXmoZNsb49oby73ZgBYyfKYprUcs7PrZx_NX6Fpg?e=SRtBFj








Ased 2: Dysgwyr iach, hyderus. (Wythnos Iechyd Meddwl Plant)
Beth wnaethoch chi a pham?
Ar fy mhrofiad addysgu proffesiynol olaf, cefais y cyfrifoldeb i gynllunio a pharatoi tasg ar gyfer wythnos iechyd meddwl plant o gyd-destun dysgu o adref. Mi oeddwn yn awyddus iawn i gynllunio tasg er mwyn hybu iechyd meddwl a lles meddyliol y dysgwyr, yn enwedig yn ystod y cyfnod clo. Cynlluniais dasg o fewn y pecyn gwaith lle gorfodir i'r dysgwyr i greu 'Potyn Teimladau Hapus' ac ysgrifennu eu syniadau ar stribedi o bapur o'r hyn mae'r dysgwyr yn hoffi gwneud neu'r pethau sydd yn gwneud nhw'n hapus. Yna, yn ystod yr wythnos, roedd angen i'r dysgwyr i dreulio amser bob dydd i dynnu un darn o bapur allan o’r potyn er mwyn gwneud y gweithgaredd. Cynlluniais brofiadau dysgu cyfunol i'r dysgwyr gan ddewis a dethol "ystod o ddulliau addysgol creadigol er budd pob dysgwyr" (Llywodraeth Cymru, 2019) wrth ystyried y sefyllfa dysgu ar lein. Wrth gynllunio'r dasg, ystyriais lawer o agweddau er mwy sicrhau bod y dasg yn addas i bob dysgwyr gan ystyried y cyfnod clo. Roedd rhaid i mi ystyried pa adnoddau oedd gan y dysgwyr adref gan nad oedd pawb mor ffodus ag eraill. Yn ogystal, roedd rhaid i gynllunio rhywbeth a oedd yn addas ar gyfer pob dysgwyr a'u teuluoedd gan fod llawer o rheini yn gweithio yn ystod y cyfnod clo ac nad oedd pawb gyda'r un cyfleodd a chymorth oedolyn adref. O ganlyniad i'r ystyriaethau yma, teimlais fod yn bwysig iawn sicrhau nad oedd unrhyw blentyn o dan anfantais wrth gyflwyno'r dasg. Felly, manteisiwyd ar y cyfle i sicrhau "ymdrech barhaus a gwydnwch" gan y dysgwyr, trwy "hyrwyddo a sicrhau hunanysgogi a hunangyfeirio ymhlith dysgwyr" a "chefnogi i weithredu hynny wrth ddysgu" o adref (Llywodraeth Cymru, 2019). Llwyddais i wneud hyn wrth ystyried sefyllfaoedd cartref y wahanol ddysgwyr a chynllunio tasg er budd iechyd a lles pob dysgwyr. Penderfynais gynllunio tasg a oedd yn datblygu "deilliannau dysgu a lles" y dysgwyr gan ofyn iddynt i feddwl am syniadau ar gyfer eu 'Potyn Teimladau Hapus' a threulio amser pob dydd i'w cwblhau er mwyn sicrhau bod eu lles nhw yn ganolog ac yn cael eu hystyried fel rhan annatod o'u haddysg. Penderfynais wneud hyn oherwydd credaf fod angen lles da gan y dysgwyr cyn iddynt allu cael y deilliannau gorau allan o'u haddysg. Gallai'r gweithgaredd fod yn mynd am dro, pobi, dawnsio, creu den ac ati, unrhyw beth a fyddai'n cael effaith gadarnhaol ar les y dysgwyr yn ystod y cyfnod clo. Penderfynais wneud hyn er mwyn sicrhau bod iechyd meddwl y dysgwyr yn iawn ac yn dda. Mae iechyd meddwl da yn caniatáu i blant ddatblygu'r gwytnwch i ymdopi ag unrhyw beth mae bywyd yn ei daflu atynt a thyfu'n oedolion iach a chyflawn (Mental Health Foundation, 2016). Yn ogystal â hynny, wrth gynllunio'r dasg yma rhoddais y cyfle i'r dysgwyr i "arwain dysgu" eu hunain, gan "annog dysgwyr i fyfyrio am eu dysgu eu hunain" (Llywodraeth Cymru, 2019), er mwyn iddynt gael perchnogaeth o'u dysgu. Llwyddais i wneud hyn trwy roi'r cyfle i ddysgwyr i benderfynu ar y gweithgareddau maen nhw'n caru gwneud er mwyn rhoi mewn y 'Potyn Teimladau Hapus'. Nodwyd gan Estyn (2020) wrth amlygu arferion effeithiol mewn ysgolion, bod darparu cyfleoedd i ddysgwyr i arwain eu profiadau dysgu eu hunain yn cael effaith ar ​​​​​​​ymgysylltiad dysgwyr, medrau ​​​​​​meddwl yn annibynnol y dysgwyr, g​​​​​​​welliant yn awydd dysgwyr i ddysgu a ph​​​​​​​erchnogaeth gynyddol dysgwyr o'u dysgu (Estyn, 2020). Cynlluniais a pharatois dasg gan sicrhau fy mod i'n hyrwyddo'r "pedwar diben i ddysgwyr" gan sicrhau "mai'r pedwar diben sy'n llywio profiadau dysgu" y dysgwyr (Llywodraeth Cymru, 2019). Cynlluniais y dasg gan sicrhau fy mod i'n datblygu "unigolion iach, hyderus" sydd " yn meithrin eu lles meddyliol ac emosiynol drwy ddatblygu hyder, cadernid ac empathi", " yn cymhwyso gwybodaeth am effaith deiet ac ymarfer ar iechyd corfforol a meddyliol yn eu bywyd pob dydd" ac yn "barod i fyw bywyd gan wireddu eu dyheadau fel aelodau gwerthfawr o gymdeithas" (Donaldson, 2015, t.30). Penderfynais sicrhau hyn oherwydd credaf dylai profiadau dysgu'r dysgwyr anelu at gyflawni'r pedwar diben. Wrth ddatblygu ymwybyddiaeth o iechyd meddyliol a lles y dysgwyr gan greu tasg greadigol ac unigryw i bob dysgwyr gan ddarparu'r cyfle iddynt i arwain eu dysgu eu hunain, gwellwyd fy nealltwriaeth o sut i ymgorffori'r pedwar diben wrth addysgu o gyd-destun dysgu o adref.

Beth rydych wedi ei ddysgu?
O'r profiad yma dysgais bwysigrwydd ystyried iechyd meddwl pob dysgwyr, yn enwedig yn ystod y cyfnod clo. Wrth ddysgu yn y dosbarth, mae pob dysgwyr yn cael yr un cyfleoedd a chymorth, sydd yn wahanol i'w bywyd wrth ddysgu o adref, gan fod sefyllfa pawb yn wahanol yn y cartref. Wrth ddysgu ar lein mae bywyd cartref y plentyn yn cael effaith enfawr ar eu haddysg. O ganlyniad i'r profiad gwelais bwysigrwydd darparu profiadau dysgu cyfunol i ddysgwyr er mwyn dewis dulliau addysgu sydd er mwyn budd pob dysgwyr. Sylweddolais pa mor hanfodol oedd adnabod ein dysgwyr gan gyd-weithio'n agos gyda'i theuluoedd er mwyn fod yn ymwybodol o'i sefyllfaoedd yn y cartref. Gwellais fy ymwybyddiaeth o'r ystyriaethau sydd angen eu hystyried wrth ddarparu tasgau i ddysgwyr o gyd-destun dysgu o adref, megis adnoddau, amser, cymorth oedolyn ac ati. O'r profiad dysgais bwysigrwydd hybu lles y dysgwyr ac i adeiladu gwytnwch y dysgwyr er mwyn paratoi nhw ar gyfer bywyd yn y dyfodol. Gwelais sut yr oedd lles y dysgwyr yn effeithio ar eu deilliannau dysgu, gan fod angen sicrhau bod lles dysgwyr yn dod gyntaf cyn bod disgwyl iddynt gyflwyno eu pecynnau gwaith hyd yr eithaf o'u gallu. Dwi nawr yn llawer mwy ymwybodol o effaith darparu profiadau i ddysgwyr i arwain eu dysgu eu hunain, wrth iddo roi perchnogaeth i'r dysgwyr o'u haddysgu yn ogystal â hybu annibyniaeth y dysgwyr. Gwelais hefyd bod llawer fwy o ddysgwyr wedi ymrwymo i'r dasg yma ar ôl rhoi'r cyfle iddynt i ddewis eu gweithgareddau eu hun. O ganlyniad i'r profiad yma, dysgais bwysigrwydd cynllunio a pharatoi tasgau sydd yn datblygu elfennau o'r pedwar diben. Fel yr awgrymwyd gan Donaldson (2015) dylai'r pedwar diben llywio profiadau dysgu'r dysgwyr er mwyn paratoi'r dysgwyr ar gyfer bywyd yn y dyfodol. Felly, penderfynais gynllunio tasg yn ystod wythnos iechyd meddwl plant sydd yn hybu lles meddyliol a chorfforol y dysgwyr er mwyn datblygu "unigolion iach, hyderus" (Donaldson, 2015, t.30). Dysgais sut i gynllunio a chyflwyno tasgau llwyddiannus er mwyn sicrhau bod dysgwyr yn datblygu elfennau o'r pedwar diben o fewn y Cwricwlwm i Gymru.
Donaldson, G. (2015) Dyfodol Llwyddiannus. Ar gael yn:  dyfodol-llwyddiannus.pdf (llyw.cymru) (Darllenwyd: 06/04/21)

Beth nesaf?
Yn y dyfodol, mi fyddaf yn bendant o barhau i ystyried iechyd meddwl a lles y dysgwyr, yn enwedig ar ôl y cyfnod diweddar. Ar ôl dysgu pwysigrwydd fod yn ymwybodol ac ystyried sefyllfaoedd cartref pob unigolyn yn y dosbarth er mwyn sicrhau nad yw unrhyw ddysgwyr o dan unrhyw anfantais, dwi'n awyddus iawn i ymchwilio i sut gall cyd-weithio gyda rhieni yn ystod y cyfnod clo, gwella profiadau dysgu'r dysgwyr. Teimlaf wrth gyd-weithio gyda rhieni a datblygu ymwybyddiaeth o'u sefyllfaoedd adref, gallwn sicrhau ei bod ni fel athrawon yn darparu'r tasgau a phrofiadau dysgu addas ar gyfer y dysgwyr gan sicrhau bod pawb yn cael yr un cyfleodd i lwyddo. Yn y dyfodol, dwi'n awyddus iawn i ymchwilio a threialu gwahanol ddulliau o gyflwyno tasgau er mwyn sicrhau bod y profiadau dysgu yn fuddiol i bob dysgwyr. Ar ôl gweld yr effaith a gaiff rhoi cyfrifoldeb i ddysgwyr i arwain eu dysgu, mi fyddaf yn bendant o gynllunio a pharatoi tasgau yn y dyfodol gan roi'r cyfleodd yma iddynt. Ar ôl y cyfnod diweddaf, mi fyddaf yn bendant o gynllunio tasgau gan sicrhau ymdrech barhaus a gwydnwch gan y dysgwyr er mwyn paratoi dysgwyr ar gyfer y dyfodol. Ar ôl gweld yr effaith y mae lles dysgwyr yn ei chael ar eu canlyniadau dysgu, byddaf yn bendant yn cynllunio tasgau i hyrwyddo lles dysgwyr da a gobeithio y bydd yn cael effaith gadarnhaol ar ganlyniadau dysgu dysgwyr. Yn y dyfodol, dwi'n awyddus iawn i barhau i gynllunio tasgau i'r dysgwyr a fydd yn datblygu elfennau o'r pedwar diben. Wrth ystyried y sefyllfa ddiweddar, dwi hefyd yn awyddus iawn i barhau i gynllunio tasgau ar gyfer iechyd meddwl a lles y dygwyr trwy gydol y flwyddyn yn hytrach na dim ond yn ystod wythnos iechyd meddwl plant er mwyn hybu "unigolion iach, hyderus" (Donaldson, 2015, t.30). Yn y dyfodol, edrychaf ymlaen at ymchwilio am fwy o syniadau ar sut i hyrwyddo'r pedwar diben i ddysgwyr wrth addysgu.
Donaldson, G. (2015) Dyfodol Llwyddiannus. Ar gael yn:  dyfodol-llwyddiannus.pdf (llyw.cymru) (Darllenwyd: 06/04/21)

Deunyddiau perthnasol a thystiolaeth gefnogol
Enghraifft 1Dyma’r tudalennau gyda chyfarwyddiadau a greais ar gyfer pecyn gwaith y dysgwyr yn ystod y cyfnod clo.

Enghraifft 2
[image: ]Dyma luniau o’r dysgwyr yn cyflawni gweithgareddau allan o’u ‘Potyn Teimladau Hapus’ megis mynd am dro, chwarae tu allan a choginio.

Dyma luniau o’r dysgwyr wedi gwisgo dillad lliwgar ac yn llachar ar gyfer ‘Wythnos Iechyd Meddwl Plant’.

Enghraifft 3
Dyma’r cynllun gwers i’r dasg ar gyfer ‘Wythnos Iechyd Meddwl Plant’ a’r sgiliau a datblygwyd gan y dysgwyr.

Cynllun gwers: https://uowtsd-my.sharepoint.com/:w:/g/personal/1801096_student_uwtsd_ac_uk/Ec-hLgZQd-lJmXXfmcMQqEYBRXy7_eUvWVqMhWiuWUkVdA?e=dEnMSJ 







Rhan 2 
Adfyfyrio’n feirniadol
Bwriedir adfyfyrio’n feirniadol ar fy nghynnydd pedagogaidd yn y rhan yma o’r aseiniad, gan amlygu’r agwedd hoffwn ddatblygu ymhellach a chyfiawnhau’r camau nesaf er mwyn gwella fy arfer proffesiynol. Neilltuwyd fy ffocws ar ddatblygu ymhellach un agwedd o’r safonau proffesiynol gan Lywodraeth Cymru (2019) er mwyn cefnogi dilyniant dysgwyr ymhellach yn y dyfodol. Dewisais ganolbwyntio ar yr agwedd o ‘Gwahaniaethu’ o’r elfen ‘Addysgeg: Mireinio’ oherwydd gwelwyd yn agwedd buddiol iawn wrth addysgu ac yn rhan allweddol o’m mhrofiad addysgu olaf wrth i ddysgwyr dychwelyd yn ôl i’r ysgol ar ôl y cyfnod clo. Pwysleisiwyd gan fy mentor pwysigrwydd gwahaniaethu’n briodol ac yn gywir a’r effaith a chafwyd ar gynnydd y dysgwyr. Deilliwyd y penderfyniad o’r agwedd yma o’m targed wythnosol a’m hadroddiad canol lleoliad lle nodwyd gan fy mentor y hoffai weld fy mod i’n gwahaniaethu tasgau wrth gynllunio pan fydd yn bosib ar ôl ddychwelyd yn ôl i’r ysgol. Gosodwyd hyn oherwydd ni chafwyd y cyfle i wahaniaethu tasgau yn ystod dysgu ar lein a gwelwyd yr effaith a gaiff hyn ar safonau'r dysgwyr ar ôl iddynt ddychwelyd.
Teimlaf fod gwahaniaethu yn agwedd bwysig o fewn addysgu er mwyn diwallu anghenion yr holl ddysgwyr, waeth beth fo’u gwahanol anghenion (Llywodraeth Cymru, 2019). Felly, penderfynais ymchwilio i’r agwedd yma er mwyn gwella fy ngwybodaeth a dealltwriaeth, i ddatblygu arferion newydd ac i ddatblygu’n broffesiynol, sydd yn cysylltu â safonau proffesiynol megis addysgeg, arweinyddiaeth, arloesi a dysgu proffesiynol (Llywodraeth Cymru, 2019). Trwy’r adfyfyriad beirniadol a’r astudiaeth annibynnol yma, galluogwyd i mi i ddatblygu a gwella fy arfer proffesiynol ynglŷn â’r ffordd rwy’n addysgu, y strategaethau a ddefnyddiaf a’r effaith a gaiff hyn ar y dysgwyr (Berry, 2004), felly dyma’r rheswm dewisais wahaniaethu ar gyfer yr agwedd i astudio.
Diffiniwyd ‘Gwahaniaethu’ fel yr amser pryd mae athro neu athrawes yn amrywio ei addysgu ar gyfer unigolyn neu grŵp o ddysgwyr er mwyn creu’r profiadau dysgu gorau posib (Tomlinson, 2000). Atega Tomlinson (2000) bod gwahaniaethu yn cynnwys ymdrechion athrawon i ymateb i’r amrywiaeth o anghenion ymhlith y dysgwyr yn y dosbarth. Yn ogystal, cyfeiriwyd gwahaniaethu at amrywiaeth o dechnegau addysgu ac addasiadau gwersi a defnyddiwyd gan athrawon er mwyn dysgu grŵp amrywiol o ddysgwyr, ag anghenion dysgu amrywiol, yn yr un ystafell dosbarth neu amgylchedd dysgu (Great Schools Partnership, 2013).
Nodwyd gan Cowley (2018) mai un ffordd o wneud gwahaniaethu dysgwyr yn haws yw gosod eu dysgwyr mewn i ddosbarthiadau neu grwpiau penodol, a’r nod yw creu ystod fach o wahaniaeth rhwng y dysgwyr. Gwelwyd yn aml fod dysgwyr yn cael eu gwahaniaethu yn ôl eu gallu, megis grŵp gallu uwch, gallu canolig a gallu is (Wang, 2019) yn enwedig o fewn y sector Gynradd. Awgrymwyd gan Wang (2019) bod grwpio dysgwyr yn ôl eu gallu yn strategaeth effeithiol ar gyfer helpu dysgwyr i ddysgu ar gyflymder sydd yn gyffyrddus iddyn nhw. Yn ogystal â galluogi’r dysgwyr sydd â lefel parodrwydd a chyrhaeddiad tebyg i weithio gyda’i gilydd, sydd yna yn caniatáu i’r athrawon i ddarparu cefnogaeth er budd y grŵp cyfan (Wang, 2019). Defnyddiwyd y ffordd yma o wahaniaethu o fewn fy nosbarth i ar fy mhrofiad addysgu proffesiynol olaf, caiff y plant eu gwahaniaethu pedair gwaith yn ôl eu medrau llythrennedd ac yna eu medrau rhifedd a gwybodaeth pwnc, gweler hyn yn effeithiol er mwyn darparu cwricwlwm addas i sicrhau dilyniant i bob dysgwr gan ystyried eu hanghenion unigol yn ogystal (Arthur & Cremin, 2010). Yn wahanol i ysgolion uwchradd, gwelwyd fod dosbarthiadau yn cael ei wahaniaethu yn seiliedig ar allu academaidd y disgyblion, a galluogwyd hyn i athrawon addysgu gwers sydd yn addas ar gyfer yr holl ddysgwr (Smale-Jacobse et al. 2019).
Serch bod llawer o ysgolion yn gwahaniaethu yn ôl gallu’r dysgwyr, crybwylla Cowley (2018) efallai nad gallu’r dysgwyr yw’r gwahaniaeth pwysicaf rhwng y dysgwyr, oherwydd effeithiwyd llawer o bethau ar y cynnydd a wnaed dysgwyr yn yr ysgol. Ategir yn ogystal â ffactorau academaidd, mae lefelau canolbwyntio'r dysgwyr, eu cymhelliant, eu hoedran o fewn y grŵp blwyddyn, eu hyder, a’u bywydau cartref yn gwahaniaethu pob dysgwyr fel unigolion (Cowley, 2018). Caiff y gwahaniaethau yma effaith ar ddysgu’r dysgwyr, y cyflymder maent yn eu dysgu, a pa un ai os mae'r dysgwyr yn cyflawni eu potensial academaidd neu beidio (Tomlinson, 2001). Fodd bynnag, coda Taylor (2017) y ffaith bod athrawon aml yn methu ystyried y ffactorau eraill sydd ddim yn gysylltiedig â’r ysgol a gall dylanwadu’n sylweddol ar gynnydd dysgwyr, megis cefndir y dysgwyr, eu diwylliant, rhyw a’u cefndir economaidd-gymdeithasol. 
Dwi’n rhagweld bod llawer o ystyriaethau i’w ystyried wrth wahaniaethu dysgwyr, caiff hyn ei atgyfnerthu gan Taylor (2017) lle sonnir am yr ystyriaethau wrth wahaniaethu a’r effaith a gaiff ar gyrhaeddiad dysgwyr. Amlyga Tomlinson a Moon (2013) gall athrawon wahaniaethu mewn gwahanol ffyrdd, megis trwy gynnwys, sef gwahaniaethu’r cynnwys ag addysgir i’r dysgwyr, y proses, sef y ffordd mae dysgwyr yn gwneud synnwyr o’r cynnwys. Y cynnyrch, sef yr hyn mae dysgwyr yn dangos maen nhw’n eu gwybod, eu deall ac yn gallu eu gwneud, ac yn olaf yr amgylchedd sef y naws sydd o fewn yr ystafell dosbarth (Tomlinson a Moon, 2013). Cydnabyddaf hefyd, wrth wahaniaethu mae angen athrawon ystyried parodrwydd, diddordebau a phroffil dysgu’r dysgwyr sef eu dull dysgu ffafriol, er mwyn fachu dysgwyr ac i wella’u hymgysylltiad i’r gwersi (Tomlinson, 2001). Fodd bynnag, pwysleisia Hertberg-Davis (2009) prin yw’r ystyriaethau o’r ffactorau megis parodrwydd, diddordeb, cymhelliant a phroffiliau dysgwyr wrth i athrawon gwahaniaethu.
Amlygwyd yr effaith a gaiff darparu rhyddid i ddisgyblion i ddewis ar ba lefel maen nhw eisiau gweithio arnynt. Awgryma Anderson (2016) drwy ddarparu’r dewis i’r disgyblion, galluogir hyn iddynt i ddewis gwaith sydd yn addas ac yn herio nhw ar lefel priodol. Yn ogystal, helpwyd i gysylltu dysgwyr a’u cryfderau a’u diddordebau a rhoi mwy o berchnogaeth iddynt o’u dysgu, sydd yn gwella’u cymhelliant (Anderson, 2016).
Awgryma Estyn (2018) dylai athrawon defnyddio data disgyblion i lywio eu cynlluniau gwersi ac adnoddau addysgu er mwyn sicrhau eu bod nhw’n gosod gwaith dosbarth a gwaith cartref sydd yn ddiddorol, heriol ac wedi ei gwahaniaethu ar gyfer galluogi pob dysgwyr i wneud cynnydd priodol. Yn ogystal â hynny, awgryma darllen pellach bod gwahaniaethu yn cael ei ystyried fel strategaeth ar gyfer gwella cyrhaeddiad dysgwyr trwy addasu’r cwricwlwm i ddiwallu anghenion amrywiol y dysgwyr (Lawrence-Brown, 2004). Serch hynny, nid yw’r arfer o wahaniaethu o fewn yr amgylchedd dysgu o ddydd i ddydd wedi bod yn llwyddiannus iawn hyd at hyn (Hertberg-Davis, 2009), gan ei fod yn strategaeth sy’n arwain at lwyth gwaith gormodol i athrawon ac sy’n debygol o ddod yn anghynaladwy dros amser (Westwood, 2013). Caiff hyn ei atgyfnerthu gan Galton et al (1980) a ddyfynnwyd yn Peter (1992) wrth i’r pwysau o drefnu, ymchwilio a chynllunio ystod o gyfarwyddiadau a gweithgareddau i gyd-fynd ag anghenion dysgu amrywiol yn ychwanegol at yr holl gyfrifoldebau addysgu eraill, yn y pen draw, caiff hyn effaith ar ansawdd yr addysg a darperir gan yr athrawon.
Cydnabyddaf fod y manteision o wahaniaethu yn ddiddiwedd, mae defnydd effeithiol o wahaniaethu wedi cael eu cysylltu â chynnydd mewn cymhelliant gan ddysgwyr, gwell cyflawniad academaidd a mwy o gydweithredu ymhlith dysgwyr sydd â lefel gallu tebyg (McNamara and Moreton, 1997; Gentry and Owen, 1999; Hertberg-Davis, 2009). Atega Wu (2013) a Valiande et al (2011) bod gwahaniaethu yn caniatáu dysgwyr i symud ymlaen a gwneud cynnydd ar gyflymder sydd yn addas iddyn nhw, waeth beth fo’u gwybodaeth, sgiliau a’u dealltwriaeth flaenorol. Fodd bynnag, dadleua Evans & Waring (2011) bod gwahaniaethu yn aml yn cael ei ystyried fel rhywbeth ychwanegol i’w wneud yn hytrach nag ystyriaeth hanfodol ar gyfer anghenion dysgu unigolion yn y dosbarth a dylid fod ar sail wrth gynllunio gwersi. Yn ogystal, honna Carolan a Guinn (2007) nad oes gan yr athrawon yr amser ar gyfer wahaniaethu yn rheolaidd ac nad yw’n derbyn y datblygiad proffesiynol na’r gefnogaeth sydd eu hangen arnynt er mwyn eu cyflawni. Hefyd, awgrymir ei bod yn bwysig bod athrawon yn cael yr amser i ddatblygu dealltwriaeth i ddadansoddi’n iawn sut mae eu dysgwyr yn gwneud cynnydd yn academaidd (Wu, 2013).
Wrth ymchwilio, rhagwelaf fod nifer o wahanol ddefnyddiau a dibenion o wahaniaethu, ac yn aml mae’n arwain at gamddealltwriaeth ymhlith athrawon ar y ffordd orau i’w gweithredu (Hertberg-Davis, 2009). Ategir fod rhai athrawon yn gwahaniaethu ar gyfer sgaffaldio y dysgwyr gwanaf yn y dosbarth, gan arwain at amgylchedd dysgu llai heriol i’r dysgwyr mwy abl a thalentog (MAT) o fewn y dosbarth (Hertberg-Davis, 2009). O ganlyniad i hyn, nad yw’r disgyblion MAT yn cael y cyfleodd i gyrraedd eu potensial llawn sydd yn cysylltu â damcaniaeth Vygoysky (1978) sef y Parth Datblygiad Procsimol (PDP) sef y gwahaniaeth rhwng y lefel datblygiad gwirioneddol a lefel datblygiad posib ar gyfer disgyblion (Riddle a Dabbagh, 1999). Creda y dylai pa mor heriol yw’r dasg neu sgil ag addysgir i’r disgyblion fod ychydig yn anoddach na’r hyn roedd y disgyblion yn gallu eu meistroli eisoes (Subban, 2006). Fodd bynnag, ar gyfer datblygu trwy’r PDP, rhaid i ddysgwyr i ryngweithio ag oedolion gwybodus neu gyfoedion mwy galluog (Subban, 2006).
Ragwelwyd pwysigrwydd addysgu i ddiwallu anghenion pob dysgwyr gan osgoi gwneud plant gydag anghenion dysgu ychwanegol (ADY) i deimlo cywilydd wrth dderbyn cefnogaeth gyson i gyflawni tasgau (Vedder, Boekaerts, Seegers, 2003). Creda Taylor (2017) un o brif ddibenion gwahaniaethu yw cryfhau dealltwriaeth o ofynion plant sydd ag ADY, ac yna teilwra’r cwricwlwm er mwyn cyflawni’r gofynion yna.
Argymhella Carolon a Guinn (2007) y prif themâu ynghylch gwahaniaethu yn effeithiol ac yn llwyddiannus yn y dosbarth. Yn gyntaf, cynnig sgaffald unigol i ddysgwyr, galluoga hyn i athrawon i ddod i adnabod eu dysgwyr a’u galluoedd a darparu cymorth dros dro iddynt i bontio’r bwlch rhwng yr hyn y gall y disgybl ei wneud a'r hyn y mae angen iddo ei wneud i lwyddo mewn tasg (Graves & Braaten, 1996). Yr ail thema yw defnyddio strategaethau gwahanol er mwyn cyrraedd nod penodol, cynhwysa hyn athrawon yn dewis nod penodol ac yna yn addasu a defnyddio strategaethau gwahanol i sicrhau bod pob dysgwyr yn cyrraedd y nod a chynnig sawl ffordd i ddysgwyr ddangos yr hyn maen nhw’n gwybod (Carolon a Guinn, 2007). Yna, gwybodaeth pwnc dwfn, mae sicrhau bod gan athrawon gwybodaeth a dealltwriaeth gadarn o’r pwnc dan sylw yn eu helpu i wahaniaethu tasgau, yn ogystal â, galluogi iddynt i ddeall sut mae dysgwyr yn dod i wybod y pwnc, pa ragdybiaethau codwyd gan y dysgwyr, a sut i gysylltu cynnwys y pwnc â gwahanol ddulliau a lefelau dysgu (Carolon a Guinn, 2007). A’r thema olaf ag adnabyddir oedd creu amgylchedd dysgu lle mae gwahaniaethau yn cael ei ddathlu a’i ystyried fel ased i’r amgylchedd dysgu sydd yn galluogi dysgwyr i deimlo’n gyffyrddus (Carolon a Guinn, 2007).
Wrth ymchwilio i’r ystod eang o lenyddiaeth gyfredol sydd yn bodoli ynghylch gwahaniaethu a’r ystyriaethau sydd angen ystyried, caiff pwysigrwydd gwahaniaethu ei amlygu er mwyn diwallu anghenion dysgu pob dysgwyr ac i sicrhau bod pob dysgwyr yn gwneud y fwyaf o’u botensial llawn (Lawrence-Brown, 2004). Bwriadaf ymgorffori’r hyn a ddysgais am wahaniaethu ar lawr y dosbarth yn y dyfodol, gan sicrhau fy mod i’n hystyried parodrwydd, diddordebau a phroffiliau dysgu’r dysgwyr (Tomlinson a Moon, 2013). Yn y dyfodol, yn unol â’r llenyddiaeth, ystyriaf lais y disgybl, gan ddarparu cyfleoedd i ddysgwyr i ddewis y lefel maen nhw eisiau gweithio arnynt, ar ôl i’r effaith gael ei amlygu gan Anderson (2016) a sut effeithiwyd ar gymhelliant dysgwyr. Mi fydd cynnwys llais y disgybl yn strategaeth fuddiol i mi, ac yn galluogi’r dysgwyr i fod yn annibynnol a chymryd rhywfaint o gyfrifoldeb dros eu dysgu sy’n cyd-fynd â dibenion Cwricwlwm i Gymru sef i hyrwyddo dysgwyr “uchelgeisiol, galluog” (Donaldson, 2015, tt.29-30). Hefyd, bwriadaf ddilyn y prif themâu ag amlygwyd gan Carolon a Guinn (2007) i sicrhau fy mod i’n gwahaniaeth yn effeithiol, yn llwyddiannus a bod gwahaniaethau’r dysgwyr yn cael eu dathlu yn y dosbarth.
Ar gyfer lleihau'r nifer o gyfyngiadau a godwyd wrth ymchwilio ynghylch gwahaniaethu, megis diffyg ystyriaeth i’r wahanol ffactorau a’r diffyg i ddiwallu anghenion y disgyblion MAT (Hertberg-Davis, 2009), sicrhaf fy mod i’n hystyried sefyllfa pob dysgwyr fel unigolyn, a chaniatáu i ddysgwyr i ddatblygu dealltwriaeth a gwybodaeth mewn ffordd ac ar lefel sydd yn addas iddyn nhw a’u hanghenion.
Ar gyfer ddatblygu fy arfer personol a phroffesiynol yn y dyfodol, ystyriaf y wahanol ffactorau sydd yn dylanwadu ar ddysgu’r dysgwyr a’r wahanol ffyrdd o wahaniaethu disgyblion, i sicrhau'r gorau i bawb (Cowley, 2018; Tomlinson a Moon, 2013). Yn ogystal â datblygu strategaethau gwahaniaethol yn unol â gofynion y safonau cenedlaethol sef i arddangos gwybodaeth am “ddisgwyliadau uchel ac arferion effeithiol i ddiwallu anghenion yr holl ddysgwyr, waeth beth fo’u gwahanol anghenion” (Llywodraeth Cymru, 2019).
Yn y dyfodol, wrth ddatblygu’r agwedd ymhellach, ystyriaf gynnal darllen ehangach i ddatblygu technegau newydd, er mwyn cefnogi dilyniant dysgwyr a sicrhau cynnydd i bob dysgwr trwy fy arfer proffesiynol. Serch hynny, rhaid ystyried maint y dosbarth, amser cynllunio, adnoddau a chyfrifoldebau athrawon er mwyn sicrhau gwahaniaethu effeithiol a gyson o fewn addysg (Brighton et al., 2005). Bwriadaf ymgorffori’r hyn ddysgais wrth ymchwilio wrth addysgu yn fy swydd gyntaf ar ôl i mi raddio, er mwyn creu amgylchedd dysgu cynhwysol a heriol gan ddarparu disgwyliadau uchel i sicrhau cynnydd i bob dysgwyr.

ADDYSGEG - Hyrwyddo dysgu (drwy gymhwyso gwybodaeth am y pwnc a disgyblaeth yn effeithiol)

Mae Miss John wedi arddangos yn ystod yr amgylchiadau heriol ei bod hi'n gallu addasu ei ffordd o addysgu er mwyn cynnig y profiadau gorau posibl it
disgyblion. Mae Miss John wedi arddangos gwybodaeth am addysgeg a disgyblaethau perthnasol o fewn, ac ar draws meysydd dysgu a themau
trasgwricwlaidd e.e. Y Gofod' a‘Deinosoriaid’. Dangoswyd dealltwriaeth a gwybodaeth am anghenion y dysgwyr wrth gynllunio, paratoi, addysgu ac
ymrwymo i sicrhau mait pedwar diben syn llywio' profiadau dysgu. Gwelir hyn yn ei chynlluniau gwersi wythnosol yn ogystal a chynilunio tymor canoligy
thema. Mae Miss John yn deall sut i ddewis, defnyddio a chyfiawnhau ystod o ddulliau addysgol creadigol er budd pob dysgwr. Adiewyrchir hyn yn 6l
ymatebion a mwynhad disgyblion y dosbarth, boed yn cyd-destun dysgu ar-lein neu wrth addysgu yn yr ystafell ddosbarth. Dangosa Miss John wybodaeth
am ddefnyddio cyd-destunau go iawn fel than naturiol o profiad dysgu. Gwelwyd hyn wrth i ni ddathlu wythnos ‘Caru Cymrur lle bu Miss John yn defyddio
llysiau cawl i addysgu gwaith mesur o fewn gwersi mathemateg gan ddefnyddio geirfa mathemategol megis ‘hirraf a byrraf. Atgyferthwyd y sgiliau yma yn
drawsgwricwlaidd wrth fesur gwahanol Deinosoriaid yn ogystal. Dangosa hyn ddealltwriaeth Miss John o sut mae dysgu datblygu fesul tipyn, gam wrth
gam gan adeiladau ar brofiadau blaenorol ar hyn a ddysgwyd o blaen. MaeT gwersi yn cael eu hadeiladu ar brofiad a dysgu blaenorol, ac mae'n amiwg
bod Miss John yn gallu cynllunio ar gyfer cynnydd. Mae Miss John yn gwybod am egwyddorion sydd ynghlwm wrth ddylunio'r cwricwlwm ac arloesi, ac mae'n
eu deall ac yn ymwneud & nhw yn gyson, yn ogystal & datblygu themau trawsgwricwlaidd syn berthnasol i feysydd dysgu. Sicrhawyd Miss John bod y
gweithgareddau yn addas ar gyfer yr amrywiaeth gallu yn y dosbarth drwy ei chynllunio er mwyn sichrau liwyddiant pob un unigolyn.

ADDYSGEG - Mireinio addysgu (tuag at arferion effeithiol iawn a pharhaus)

Dangosa Miss [ohn ddealitwriaeth a phwysigrwydd yr amgyichedd dysgu yn v gwaith o hyrwyddo arferion ac ymddysiadau dysgu cadarnhaol, syn cyd-fynd

ADDYSGEG - Hyrwyddo dysgu (drwy gymhwyso gwybodaeth am y pwnc a disgyblaeth yn effeithiol)

Ary trywydd iawn

« Sylwadau a thystiolaeth
* Targedau ar gyfer Gwelliant ac awgrymiadau er mwyn symud ymlaen

Mae Miss John wedi mynd ati yn broffesiynol iawn o'r cychwyn cyntaf yng nghyd-destun dysgu ar-lein. Aeth ati i gynllunio amrywiaeth o
dasgau a gweithgareddau diddorol a chreadigol gan arddangos gwybodaeth am addysgeg a disgyblaethau perthnasol o fewn ac ar draws
pynciau, meysydd dysgu a themau trawsgwricwlaidd. Gwelwyd yn y cynllunio bod gan Miss John ddealltwriaeth i ddatblygu unigolion iach a
hyderus drwy sicrhau bod na elfen a ffocws ar lechyd a Lles yny pecynnau gwaith, ond hoffwn gweld ei bod yn defyddio'r pedwar diben yn
fuy fel sail wrth gynllunio er mwyn llywio'r addysgu. Addaswyd Miss John ar gyfer yr her o addysgu yng nghyd-destun addysgu o adref a
gwelwyd hi yn defnyddio a chyfiawnhau dulliau creadigol er budd pob dysgwr megis defnyddio sgiliau digidol i greu droslais gyda

chyfarwyddiadau. Gwelwyd ymateb da i rhain gan fuyafrif y disgyblion.

ADDYSGEG - Mireinio addysgu (tuag at arferion effeithiol iawn a pharhaus)

